Sag om bopæl og fordeling af samvær for parternes fælles barn
Ret: Retten i Næstved (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

FAMILIERETTEN I NÆSTVED
DOM

afsagt den 4. februar 2022

Denne sag er behandlet for lukkede døre

Sag BS-6193/2021-NAE

Mor
(advokat Troels Kock Nielsen)

mod

Far
(advokat Louise Bøtcher Bomholtz)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 12. februar 2021.

Sagsøger, Mor, har f remsat påstand om, at Barn, Født 2018, skal have bopæl hos
sagsøger.

Mor har fremsat endelig påstand om, at der skal fastsættes samvær mel-lem Barn
og sagsøgte på følgende måde:

Hverdags-/Weekendsamvær:
Barn har samvær med far i lige uger fra fredag efter institution til onsdag mor-gen
i ulige uger, med aflevering i institution.

Feriesamvær:



2

Sommerferie:
Barn har samvær i 2x1 uge, fra lørdag kl. 10.00 til lørdag kl. 10.00, i skolernes
sommerferie med afhentning og aflevering på bopælsadressen. Der skal være
minimum 2 mellemliggende uger mellem de 2 ferieuger.

Far vælger først i lige år, mens mor vælger først i ulige år.

Der udmeldes ferie senest 1. april, og har førstevælger ikke skriftligt meddelt den
anden forælder sommerferie senest 1. april, overgår retten til den anden forælder,
frem til 15. april.

Efterårsferie:
Barn har samvær i uge 42, fra onsdag med afhentning på bopælsadressen kl. 10.00
til søndag kl. 18.00, hvor Barn afleveres på bopælsadressen.

Når Barn er skolesøgende, har Barn samvær i ulige år fra fredag i uge 41, med
aflevering i skole ved skoletidsstart, mandag morgen i uge 43.

Jul/nytår:
Barn har juleferie i ulige år fra 30. december med afhentning på bopælsadressen
kl. 10.00 til 2. januar kl. 18.00, hvor han afleveres på bopælsadressen.

I lige år er der samvær fra 23. december med afhentning på bopælsadressen kl. til
27 december kl. 10.00 på bopælsadressen.

Vinterferie:
Barn har samvær fra mandag i uge 7 til onsdag i uge 7med afhentning og afle-
vering på bopælsadressen kl. 10.00.

Når Barn er skolesøgende, har Barn samvær i lige år fra fredag i uge 6, med af-
levering i skole ved skoletidsstart, mandag morgen i uge 8.

Påske:
Samværet følger hverdags-/weekendsamvær:

Hvis weekendsamvær falder i weekenden, hvor Palmesønsdag indgår, udvides
samværet til og med onsdag før Skærtorsdag, med aflevering på bopælsadrssen kl.
18.00.

Falder weekendsamværet i forbindelse med Skærtorsdag – 2. Påskedag, udvi-des
samværet til at starte Skærtorsdag kl. 10.00 med afhentning på bopælsadressen til
2. Påskedag kl. 18.00, hvor der afleveres på bopælsadressen.



3

Når Barn er skolesøgende, er der samvær hele påskeferien i ulige år fra fredag før
Palmesøndag med afhentning i skole/SFO og aflevering 2. Påskedag kl. 18.00 på
bopælsadressen.

Erstatningssamvær:
Erstatningssamvær følger forældreansvarslovens regler herom.

Andre aftaler:
Sygesikringsbevis og pas opbevares hos bopælsforælderen, men følger Barn på
samvær (sygesikring) og pas, hvis far i god tid har annonceret udlandsrejse,
adresse på destination og tidsrum for rejsen. Kommunikation mellem foræl-drene
foregår på sms.

Såfremt sagsøgte er bopælsforælder:

Hverdags-/weekendsamvær:
Barn har samvær med mor i ulige uger, fra fredag efter institution til onsdag
morgen i lige uger, med aflevering i institution.

Feriesamvær:

Sommerferie:
Barn har samvær med mor/sagsøger i 14 sammenhængende dage, fra lørdag, kl.
10.00 til lørdag, kl. 10.00, i skolernes sommerferie, samt 1 x 7 dage, fra lørdag kl.
10.00 til lørdag, kl. 10.00. Der skal være minimum 7 dage mellem de 2 ferieperi-
oder.

Far vælger først i lige år, mens mor vælger først i ulige år.

Der udmeldes ferie senest 1. april, og har førstevælger ikke skriftligt meddelt den
forælder sommerferie, senest 1. april, overgår retten til den anden forælder, frem
til 15. april.

Efterårsferie:
Barn samvær i uge 42 fra onsdag med afhentning på bopælsadressen kl. 10.00 til
søndag kl. 18.00, hvor Barn afleveres på bopælsadressen.

Når Barn er skolesøgende har mor samvær med Barn i lige år fra fredag før ef-
terårsferien med afhentning i skole/SFO til mandag morgen efter efterårsferie med
aflevering i skole ved skoletids start.

Jul/nytår:



4

I ulige år er der samvær med mor fra 23. december med afhentning på
bopælsadressen, kl. 10.00 til 28. december kl. 10.00, hvor Barn afleveres på
bopælsadressen.

I lige år er der samvær fra 28. december, hvor Barn hentes på bopælsadressen, kl.
10.00, til 2. januar, hvor der afleveres på bopælsadressen, kl. 18.00.

Vinterferie:
Barn har samvær i uge 7 fra onsdag med afhentning på bopælsadressen kl. 10.00
til fredag, hvor feriesamværet afløses af ordinært weekend-/hverdags-samvær.

Når Barn er skolesøgende har mor samvær med Barn i ulige år fra fredag før
vinterferien med afhentning i skole/SFO til mandag morgen efter vinterferie med
aflevering i skole ved skoletids start.

Påske:
I lige år har Barn påskesamvær med mor fra onsdag før Skærtorsdag, kl. 16.00, til
tirsdag morgen, efter 2. påskedag, med aflevering i skole ved skoletids start.

I ulige år har Barn påskesamvær med mor fra fredag før Palmesøndag, med af-
hentning i institution, til onsdag førr Skærtorsdag, kl. 16.00 med aflevering på
bopælsforælderens adresse.

Når Barn er skolesøgende, er der samvær i lige år fra fredag før Palmesøndag med
afhentning i skole/SFO og aflevering 2. påskedag kl. 18.00 på bopælsadres-sen.

Skæve helligdage:
Falder weekendsamværet i forbindelse med andre helligdage, end hvad omfat-tet
af det øvrige samvær, udvides samværet til også at omfatte helligdagen - for Kr.
Himmelfartsferiens vedkommende også med fredagen. Samværet begynder og
slutter på samme klokkeslæt som weekendsamværet.

Bortfaldsbestemmelse:
Almindeligt samvær og tid med Barn i hverdag op til ferie og lige efter ferie
bortfalder ikke.

Erstatningssamvær:

Erstatningssamvær følger forældreansvarslovens regler herom.

Andre aftaler:



5

Sygesikringsbevis og pas opbevares hos bopælsforælderen, men følger Barn på
samvær (sygesikring) og pas, hvis mor i god tid har kommunikeret udlands-rejse,
adresse på destination og tidsrum for rejsen.

Kommunikation foregår på sms.

Fødselsdage afholdes hos den forælder, hvor Barn opholder sig på fødselsda-gen.

Sagsøgte, Far, har fremsat påstand om, at Barn, Født 2018, skal have bopæl hos
sagsøgte.

Far har fremsat endelig påstand om, at Barn skal have samvær på føl-gende måde:

Samvær, hvis bopælen er hos sagsøgte:

Barn har samvær med Mor fra fredag i ulige uger med afhentning i insti-tution til
onsdag morgen i lige uger med aflevering i institution.

Feriesamvær:

Sommerferie:
Barn har samvær med mor/sagsøger i 14 sammenhængende dage, fra lørdag, kl.
10.00 til lørdag kl. 10.00 i skolernes sommerferie, samt 1 x 7 dage, fra lørdag kl.
10.00 til lørdag kl. 10.00. Der skal være minimum 7 dage mellem de 2 ferie-
perioder.

Far vælger først i lige år, mens mor vælger først i ulige år.

Der udmeldes ferie senest 1. april, og har førstevælger ikke skriftligt meddelt den
forælder sommerferie, senest 1. april, overgår retten til den anden forælder, frem
til 15. april.

Efterårsferie:
Barn samvær i uge 42 fra onsdag med afhentning på bopælsadressen kl. 10.00 til
søndag kl. 18.00, hvor Barn afleveres på bopælsadressen.

Når Barn er skolesøgende har mor samvær med Barn i lige år fra fredag før ef-
terårsferien med afhentning i skole/SFO til mandag morgen efter efterårsferie med
aflevering i skole ved skoletids start.

Jul/nytår:



6

I ulige år er der samvær med mor fra 23. december med afhentning på
bopælsadressen, kl. 10.00 til 28. december kl. 10.00, hvor Barn afleveres på
bopælsadressen.

I lige år er der samvær fra 28. december, hvor Barn hentes på bopælsadressen kl.
10.00, til 2. januar, hvor der afleveres på bopælsadressen, kl. 18.00.

Samvær, hvis bopælen er hos sagsøger:

Barn har samvær med Far fra fredag i lige uger med afhentning i insti-tution til
onsdag morgen i ulige uger med aflevering i institution.

Feriesamvær:

Vinterferie:
Barn er hos far i vinterferien i lige år fra fredag i uge 6 til mandag i uge 8.

Barn er hos mor i vinterferien i ulige år fra fredag i uge 6 til mandag i uge 8.

Efterårsferie:

Barn er hos far i efterårsferien i lige år fra fredag i uge 41 til mandag i uge 43.

Barn er hos mor i efterårsferien i ulige år fra fredag i uge 41 til mandag i uge 43.

Påskeferie:
Barn er hos far i påsken i lige år fra fredag inden palmesøndag til onsdag inden
skærtorsdag kl. 16. Barn er hos sin mor i påsken i lige år fra onsdag inden
skærtorsdag kl. 16 til tirsdag morgen efter 2. påskedag med aflevering i institu-
tion/skole.

Barn er hos mor i påsken i ulige år fra fredag inden palmesøndag til onsdag in-den
skærtorsdag kl. 16. Barn er hos sin far i påsken i ulige år fra onsdag inden
skærtorsdag kl. 16 til tirsdag morgen efter 2. påskedag med aflevering i institu-
tion/skole.

Sommerferie:
I år 2022 og frem:
Barn har sommerferie med hver af sine forældre i 7 + 14 dage.

Ferien starter en søndag kl. 12 og slutter en søndag kl. 12.

Forældrene vælger først på skift. Mor vælger først i ulige år. Far vælger først i



7

lige år. Der skal gives skriftligt besked til den anden senest den 1. marts. Så-fremt
der ikke rettidigt er givet besked, overgår retten til at vælge til den anden, som
herefter skal vælge og give skriftlig besked inden 15. marts.

Den, der vælger ferie, skal lægge ferien, således at den anden har mulighed for at
holde minimum 2 ugers ferie i træk med Barn.

Jul/nytår:
Barn er hos mor i julen i ulige år og far i julen i lige år. Ferien med Barn starter fra
den dag, skoleferien starter til den 27. december, kl. 12. Barn er hos mor over
nytåret i lige år og far i lige år. Ferien med Barn starter fra den 27. december kl.
12 til skolestart/institutionsstart med aflevering i skole/institution.

Skæve helligdage:
Falder weekendsamværet i forbindelse med andre helligdage, end hvad omfat-tet
af det øvrige samvær, udvides samværet til også at omfatte helligdagen - for Kr.
Himmelfartsferiens vedkommende også med fredagen. Samværet begynder og
slutter på samme klokkeslæt som weekendsamværet.

Bortfaldsbestemmelse:
Almindeligt samvær og tid med Barn i hverdag op til ferie og lige efter ferie
bortfalder ikke.

Erstatningssamvær:
Bopælsforælderen kan kun holde ferie i skoleferien, hvis samværsforælderen ikke
har ferie dér, og aflysning af samvær, som ikke er sket på samværsforælde-rens
initiativ, udløser erstatningssamvær under forudsætning af, at samværs-forælderen
straks har givet besked om dette.

Samvær i udlandet:
Samvær må foregå i udlandet. Der skal udveksle pas i den forbindelse. Ved op-
hold i udlandet skal den anden forælder have oplyst, hvortil rejsen går, op-
holdssted under rejsen, herunder fakta om

Øvrigt
Hvis Barn er væk fra den anden forælder i 14 dage i træk, så har den forælder,
som Barn ellers ikke skulle se, ret til 2 dages sammenhængende samvær. Det lø-
ber fra kl. 10 til kl. 10, medmindre det finder sted i en hverdag, hvor afhentning
og aflevering sker i institution/skole.

Placeringen af de 2 dages samvær skal sikre, at Barn ikke er væk fra en forælder i
14 dage i træk og placeres derfor i løbet af de 14 dage. Den forælder, som har
Barn i de pågældende 14 dage, må bestemme placeringen af de 2 dages samvær til
den anden forælder. Der skal gives besked om denne placering af samvær



8

minimum en måned forinden, det finder sted. Hvis ikke dette sker udløses der
erstatningssamvær på to døgn til den forælder, som Barn skulle have været hos og
vedkommende forælder må selv bestemme placeringen af erstatnings-samværet,
når blot det ikke går ud over planlagt feriesamvær.

Fødselsdage:
Barn holder fødselsdag hos den forælder, Barn er hos om morgenen på sin fød-
selsdag. Om aftenen på sin fødselsdag spiser Barn aftensmad med den anden
forælder, som henter efter institution/skole eller kl. 16, hvis det er en fridag, og
afleverer igen til den forælder, Barn er hos, kl. 19 senest.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed.

Familieretshuset har ved afgørelse af 3. november 2020 tillagt Mor bopælen over
Barn midlertidigt.

Familieretshuset har ved afgørelse af 16. december 2020 truffet afgørelse om
midlertidigt samvær mellem Far og Barn.

Forklaringer
Mor og Far har afgivet forklaring.

Mor har forklaret, at hun er 41 år og har en kommerciel uddannelse. Hun blev i
2012 tilkendt fleksjob på grund af Diagnose. Hun får medicin herfor. Hun blev
færdigbehandlet i 2019. Hun har det godt og er nu blevet fastansat 15 timer om
ugen i butik. Hun bor alene sammen med Barn i en lejlighed på 86 m2 i By 1.
Barn har eget værelse. Hendes netværk består af hendes forældre og bror, der alle
bor i By 1. Hun er blevet gode venner med et par, der er forældre til Barns bedste
legekammerat.

Hun og Far blev kærester i 2015 og flyttede sammen efter kort tid. Barn var et
ønskebarn. Graviditeten var kompliceret. Hun fik flere graviditetsrelaterede
sygdomme og var sygemeldt størstedelen af graviditeten. Barn blev født 5 uger
for tidligt på grund af svangerskabsforgiftning. Der blev lavet en børnefaglig
undersøgelse, da sygehuset var bekymret for, om hun og Far kunne vare-tage
opgaven med at passe Barn. Far var på det tidspunkt sygemeldt med stress.
Lægerne anbefalede, at hun fik sin nattesøvn, og det var Far, der måtte tage sig af
Barn om natten indtil 6 uger før barselsorlovens ophør. Da Barn var 1 år og
startede i dagpleje, fik Far fuldtidsarbejde, og hun var her-efter den, der primært
tog sig af Barn.



9

De første par år efter fødslen var hårde, og det satte sit præg på parforholdet. Hun
og Far havde svært ved at kommunikere, og hun følte ikke, at han vi-ste hende
respekt. Op til julen 2019 meddelte Far, at han ønskede at op-hæve samlivet. De
blev dog boende sammen. Da dagplejen lukkede ned i marts 2020 på grund af
corona, og det stadig ikke gik godt mellem hende og Far, besluttede hun at tage
ophold hos forældrene i By 1. Hun og Barn tog hjem til By 2 hver anden
weekend, hvor Far havde fri, så han og Barn kunne være sammen. I juli 2020
ringede Far og sagde, at han havde brug for at se Barn, og at han havde fået fri et
par dage. De aftalte, at Far fik Barn, og at han skulle aflevere ham om onsdagen i
By 1. Om tirsdagen sendte Far en besked om, at han beholdt Barn. Hun prøvede at
gå i dialog med Far og forklare, at Barn ikke kunne klare at være væk fra hende.
Far meddelte, at hun kunne få lov til at se Barn på betingelse af, at hun underskrev
en samværs-aftale, hvorefter Barn skulle være 10 dage hos Far og 4 dage hos
hende. Da havde Barn været hos Far i 3 uger og hun følte ikke, at hun havde andet
valg end at underskrive aftalen. De praktiserede herefter denne samværsord-ning i
en periode.

Hun kontaktede Familieretshuset og ansøgte om bopæl og fastsættelse af samvær.
I november 2020 traf Familieretshuset afgørelse om, at hun midlertidig skulle
have bopælen over Barn, hvilket blev stadfæstet af familieretten. Hun til-bød Far
en 12-2 samværsordning, hvilket han afslog. Der var herefter en tid, hvor Far
havde samvær med Barn et par timer ad gangen og under overværelse af hende,
indtil Familieretshuset i december 2020 traf afgørelse om midlertidigt samvær, der
skulle finde sted hver 2. weekend fra fredag til man-dag morgen, hvilket har
fungeret siden.

Samarbejdet mellem hende og Far omkring Barn er ikke godt. Far har en
nedladende facon overfor hende, som gør samarbejdet svært. Far har også lavet en
underretning til Kommune, hvilket resulterede i, at hun i januar 2021 fik besøg af
sagsbehandler fra kommunen. Kommunen har ikke fundet anledning til
bekymring for hendes varetagelse af omsorgen for Barn el-ler grund til bekymring
for Barns trivsel.

Barn startede i børnehave den 1. maj 2021, og det går godt. Barn trives. Barn er en
glad dreng, der er glad for at synge og danse og for at lege. Han er kærlig men
også bestemt og stædig. Han er lidt forsigtig over for nye ting. Han er me-get
vellidt af de andre børn og mangler ikke nogen at lege med. Barn har jævn-ligt
legeaftaler med bedstevennen Person, og de ses med mormor og morfar hver uge
og med morbror og dennes 4-årige hver anden weekend. De ses også med hendes
veninder, ligesom de tager på ture. Barn er begyndt til bold og bevæ-gelse for at
være aktiv sammen med andre børn. Barn er hypermobil. De har været hos en
fysioterapeut, der har rådet og vejledt dem i den anledning. Fysio-



10

terapeuten har frarådet, at Barn deltager i hård kontaktsport som f.eks. fodbold.
Da Far ikke bryder sig om, at Barn går til bold og bevægelse, har hun af-meldt
dette og har i stedet tænkt sig at gå til svømning med Barn og tilmelde ham et
svømmehold, når der er mulighed for det.

Barn er glad for sin far og har ikke vist reaktioner efter samvær. Han er kommet
glad og fortællende hjem fra samvær. Der var dog en reaktion efter julesamvæ-ret
i 2021, hvor Barn var hos far i 9 dage. De første dage efter dette samvær klyngede
Barn sig til hende, og hun vurderede, at det skyldtes, at han havde lidt af afsavn
under samværet.

Far er en god far, og der skal være et samvær mellem ham og Barn. Far er god til
at skrive og fortælle, hvad han og Barn har lavet under samvær. Hun mener ikke,
at der skal være mere samvær end en 9/5 ordning. Barn er en sensi-tiv dreng, der
har brug en fast base hos hende.

Et af de væsentlige problemer i samarbejdet mellem hende og Far er, at Far har
svært ved at vise tillid til, at hun kan varetage omsorgen for Barn. Det har ikke
ændret på samarbejdet og kommunikationen imellem dem, at Far er flyttet til By
1. De skal den 28. januar 2022 til konfliktmæglings-samtale hos en psykolog, som
Far havde fundet.

Hun ønsker bopælen, da hun kan give Barn stabilitet og tryghed. Barn er glad og
trives hos hende. Der er stærk tilknytning imellem dem. Hun er god til at se ham
og tale med ham. Hun har været den primære omsorgsperson for Barn. Hun har
f.eks. været alene om indkøring i dagpleje og børnehaven.

Far har forklaret, at han er 41 år og pt ledig. Han er ufaglært og har tidligere
arbejdet som Stilling 1 og Stilling 2. Han bor alene i en lejlighed på 80 m2 i By 1 i
et børnevenligt område. Han bor ca. 1 km fra børnehaven og 500 meter fra Mors
bopæl. Han har et netværk bestående af venner i By 3 og et par i By 1 og forældre
og bror, der bor i By 4. Forældrene og broren kommer på besøg, når han har Barn
på samvær.

Barn er en lærenem dreng. Han har udviklet sig til at være blevet en mere for-
sigtig dreng efter, at han har boet hos mor siden november 2020. Når Barn har
været et par dage hos ham, bliver Barn mere åben for nye ting. I det hele taget,
bliver Barn mere åben og udadvendt jo længere tid, han er hos ham. Han tæn-ker,
at det skyldes, at Barn bliver afskærmet hos mor. Han er mere bekymret over
Barns hypermobilitet, end Mor er. Hun sørger ikke altid for, at Barn har det rette
fodtøj på. Det er ham, der har insisteret på, at Barn kommer til fysiote-rapeut.
Efter Mor flyttede til By 1, gik der et år, hvor Barn ikke kom til fysio-terapi. Han
har en god dialog med børnehaven om Barn. Han vidste ikke, at



11

Barn var blevet tilmeldt bold og leg. Fysioterapeuten har frarådet, at Barn går til
boldsport.

Når han har Barn til samvær, leger de, tumler og danser. Han sørger for at ud-
fordre Barn. Barn er intelligent og lærer hurtigt noget nyt. Det er tydeligt, at Barn
trives og er glad under samvær.

Efter fødslen var det mest ham, der passede Barn, da Mor var for syg ifølge en
psykologisk vurdering. Først da Barn var 1 år, tog Mor over og kun fordi, at han
fik fast arbejde. Samlivet blev ophævet i maj 2020. Han havde forinden foreslået
parterapeut, men det ønskede Mor ikke og flyttede ned til sin familie i By 1 med
Barn. Han rykkede mange gange for, at hun skulle komme til By 2 med Barn, så
han kunne se Barn.

En weekend i juli 2020 var han ked af det, fordi han savnede Barn. Han aftalte
med sin chef, at han kunne få nogle fridage til at være sammen med Barn. På det
tidspunkt var han og Mor uenige om, hvorvidt Barn skulle tilbage til dag-plejen i
By 2. Da han havde hentet Barn til samvær, opdagede han, at Mor havde opsagt
dagplejen i By 2. Han rådførte sig med en advokat, der var bekymret for, at Mor
ville gemme sig på et krisecenter, og så ville han ikke se Barn i 6-7 år ifølge
advokaten. Han havde møde med kommunen for at få råd om, hvad der var bedst
for Barn.

Han mente, at det var bedst for Barn at blive hos ham i By 2. Han foreslog Mor, at
de aftalte en 10/4 samværsordning, så Barn kunne passe dagplejen i By 2. Han
havde i tiden forinden sendt Mor 7-9 sms-beskeder, hvor han insi-sterede på, at
hun kom til By 2 og besøgte Barn. Det gjorde hun ikke. Hvis hun havde bedt om
det, ville han ikke have tilladt hende at tage Barn med til By 1 på samvær, da han
ville være bekymret for ikke at få Barn hjem igen. Mor havde bedt
Familieretshuset om at fastsætte samvær. Da Familieretshuset foreslog en anden
ordning end, hvad Mor ønskede, indgik de selv en 10/4 ord-ning, som fungerede i
4 måneder, indtil afgørelsen om midlertidig bopæl blev truffet. Efter denne
afgørelse tilbød Mor ham en 13/1 ordning, hvilket han ikke syntes var rimeligt,
hvorfor han søgte Familieretshuset om samvær. I den mel-lemliggende periode
havde han kun samvær med Barn af et par timers varig-hed, og mens Mor var til
stede. Det var en svær tid.

I den tid, hvor Barn opholdt sig mest hos ham, udviklede Barn sig til at blive en
eventyrlysten dreng, der var frisk på at prøve noget nyt. Det har ikke været godt
for Barn at flytte til By 1. Han er kommet væk fra sine vante omgivelser og
netværk. For at komme tættere på Barn har han valgt selv at flytte til By 1. Efter
at han er flyttet til By 1, har han forgæves bedt Mor om mere samvær.



12

Han og Mor er ikke gode til at samarbejde og kommunikere. De kommunikerer
kun via sms. Hun giver ikke særlige mange informationer om Barn eller sender
billeder af ham. Det gjorde han selv, da Barn boede hos ham. Han har fundet en
psykolog, som forhåbentlig kan hjælpe dem til bedre samarbejde og kommuni-
kation.

Han mener, at det er bedst for Barn at få bopæl hos ham. Han kan give Barn sta-
bilitet og kan aktivere og stimulere Barn. Han er også bedre til at kommunikere og
samarbejde omkring Barn.

Hvis Barn skal have bopæl hos Mor, så vil han gerne have samvær i 5 sammen-
hængende dage ud af 14 dage. Barn kan sagtens klare at være længere tid væk fra
mor, også f.eks. 2 ugers sammenhængende sommerferie. Barn har lige været på
samvær 9 dage i juleferien, og det gik rigtigt godt.

Familierettens begrundelse og resultat
Familieretten lægger til grund, at Barn er knyttet til begge forældre. Ifølge op-
lysningerne i sagen, herunder seneste udtalelse fra børnehaven, er Barn en glad
dreng, der trives, men at han også er en sensitiv dreng, der har brug for tryghed og
stabile rammer.

Begge forældre må anses for at være i stand til at varetage omsorgen for Barn i
trygge og stabile rammer. Efter familierettens samlede vurdering er det bedst for
Barn at have bopæl hos Mor. Familieretten har herved lagt vægt på, at Mor har
været den primære omsorgsperson for Barn, og at det bedste for Barn er, at han
bevarer den faste base hos hende.

Familieretten henviser til forældreansvarslovens § 4 og § 17.

Efter familierettens samlede vurdering af barnets forhold, herunder parternes egne
forklaringer om, at Barn er glad for samvær med Far, skal Barn have samvær med
Far som nedenfor bestemt. Familieret-ten har herved tillige lagt vægt på Barns
alder.

Familieretten henviser til forældreansvarslovens § 19 og § 21.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:
Barn, Født 2018, skal have bopæl hos Mor.

Barn skal have samvær med Far på følgende måde:



13

Fra fredag i lige uger efter institution til onsdag morgen i ulige uger.

Vinterferie:I lige år fra fredag efter institution før ferien til lørdag kl. 10.00, 8
dage senere.

fredag efter institution før ferien til mandag morgen 10 dage senere.
Ferien følger skoleferien på det sted, hvor Barn bor.

Efterårsferie:
I ulige år fra fredag efter institution før ferien til lørdag kl. 10.00, 8 dage senere.

fredag efter institution før ferien til mandag morgen 10 dage senere.
Påske:I ulige år fra fredag efter institution før palmesøndag til onsdag før skært-
orsdag kl. 16.00. I lige år fra onsdag før skærtorsdag kl. 16.00 til tirsdag morgen
efter 2. påskedag.

Jul/nytår:
I lige år fra den 23. december kl. 10.00 til den 27. december kl. 10.00. I ulige år
fra den 27. december kl. 10.00 til 2. januar kl. 18.00.

Kan forældrene ikke blive enige om sommerferiesamværets placering, bestem-
mer Mor placeringen af sin ferie først i de ulige år. Far bestem-mer placeringen af
sin ferie først i de lige år.

Den, der vælger først, skal give den anden forælder skriftlig besked om feriens
placering senest den 1. marts. Hvis fristen ikke bliver overholdt, må den anden
forælder vælge først og skal give skriftlig besked senest den 15. marts.

Den, der vælger sidst, skal give skriftlig besked senest den 1. april.

Kr. Himmelfart, Pinse, St. Bededag:
Falder det løbende samvær i forbindelse med disse helligdage, udvides samvæ-ret
til også at omfatte helligdagen - for Kr. Himmelfartsferiens vedkommende også
med fredagen. Samværet begynder og slutter på samme klokkeslæt som
weekendsamværet.

Fødselsdage afholdes hos den forælder, hvor Barn opholder sig på fødselsdagen.

Bortfaldsbestemmelse:
Almindeligt samvær og tid med Barn i hverdage op til ferie og lige efter ferie
bortfalder ikke.



14

Erstatningssamvær:
Erstatningssamvær følger forældreansvarslovens regler herom.

Aflevering og afhentning til samvær sker i institution/skole/SFO, og såfremt der
er skoleferie/helligdag på Mors bopæl.

Ingen af parterne betaler sagsomkostninger til den anden part.